Regarding Capturing The Pigeon That Sat On One's Roof
کسی کی ملکیت پر ناجائز قبضہ کرنا حرام ہے۔ حرام کام میں کسی کی فرماں برداری نہیں کی جا سکتی۔ آپ کو چاہیے کہ گھر والوں کو سمجھائیں کہ اسے آزاد کر دیں۔ اگر وہ نہیں کرتے تو آپ اگر آسکو آزاد کر دیں تو یہ درست عمل ہوگا ۔ آپ کا انھیں کبوتر کے بارے میں بتانا اسے پکڑنے کے لیے اگر نہیں تھا یا آپ کو علم نہ تھا کہ اسے قید کر لیا جائے تو آپ کا قصور نہیں دوسری بات یہ کہ جانوروں کے بھی حقوق ہوتے ہیں۔ انھیں اگر پالا گیا تو ان کا پورا خیال رکھنا ضروری ہے ورنہ ان کی حق تلفی بھی آخرت میں پکڑ کا باعث بنے گی۔ ایک روایت میں مروی ہے کہ ایک عورت کو اس لیے جہنم میں ڈالا گیا کہ اس نے ایک بلی کو باندھ دیا اور اسے کھانا پانی نہیں دیا اور وہ بھوکی مر گئی۔
کوشش کیجیے کہ اس کے مالک کا علم ہو جائے، اسے واپس کر دیجیے۔ اگر معلوم ہونا مشکل ہے تو اب اسے پال لیں اور جب اس کے پر نکل آئیں تو اسے چھوڑ دیں اگر چلا گیا تو ٹھیک ۔ لیکن اگر واپس آ جاتا تو اب اس رکھ لیں اور اس کی قمیت کے برابر صدقہ کر دیں تاکہ قیامت کے دن جب زیادتیوں کے بدلے میں لوگوں کے درمیان نیکیوں کے ادلہ بدلہ ہو تو آپ صدقہ کی یہ نیکی اس شخص کو پیش کر سکیں۔